open-index/open-wikipedia-markdown huggingface dataset:
Carl Wilhelm Franck

**Carl Wilhelm Franck** (4. joulukuuta 1826 Nousiainen – 27. marraskuuta 1911 Naantali) oli suomalainen kauppias sekä liike-, kunnallis- ja valtiopäivämies.

Franckin vanhemmat olivat nimismies Johan Franck ja Elsa Ulrika Lindeström. Hän omisti Nousiaisissa allodisäterin, mutta möi sen 1857 ja muutti Naantaliin. Hän oli siellä kauppias vuoteen 1886, Naatalin kylpylaitoksen perustaja vuonna 1863 ja kylpylän johtaja, samoin kuin perusti kaupungin lähelle polttimon ja oli myös Naantalissa kunnallisraatimies, maistraatin jäsen ja kaupungin edustaja porvarissäädyssä valtiopäivillä  1863–1864. Valtiopäivillä Franck oli pankkivaliokunnan varajäsen.

## Lähteet
Act One

**Act One** on skotlantilaisen progressiivisen rock yhtyeen Beggars Operan esikoisalbumi.

## Kappaleet

### A-Puoli
#  
# 
# 

### B-Puoli
# 
# 

### Vuoden 1997 Remastered Edition CD Bonus Tracks
# 
# 

## Kokoonpano
* Martin Griffiths – laulu
* Ricky Gardiner – kitara
* Alan Park – urut, piano
* Marshall Erksine – basso
* Raymond Wilson – rummut

## Arviot
* Allmusic: 

## Lähteet

## Aiheesta muualla
* One'' discogs.com -sivustolla
* One'' progarchives.com -sivustolla
Pontus Ludvig Dahlman

**Pontus Ludvig Dahlman** (1. lokakuuta 1812 – 10. maaliskuuta 1882 Tornio) oli suomalainen kauppias ja valtiopäivämies.

Dahlman oli proviisori, joka muutti Helsingistä Tornioon 1836 ja perusti sinne kauppaliikkeen. Hän oli Torniossa kunnallisraatimies ja Tornion kaupungin edustaja porvarissäädyssä valtiopäivillä  1863–1864. Valtiopäivillä Dahlman oli valtiovarainvaliokunnan varajäsen. Naimaton Dahlman testamenttasi omaisuuttaan muun muassa Tornion kaupungin köyhäinhoitoa varten.

## Lähteet
Ludvig Fabritius

**Ludvig Fabritius** -nimisiä henkilöitä ovat olleet:

* Ludvig Fabritius (1648–1729), ruotsalainen diplomaatti
* Ludvig Fabritius (1854–1933), suomalainen eläinlääkäri ja raviurheiluvaikuttaja.
Pentti Hakkarainen (täsmennyssivu)

* Pentti Hakkarainen, suomalainen pankinjohtaja
* Pentti Hakkarainen, suomalainen psykologi
* Pentti Hakkarainen, suomalainen ortodoksinen kirkkoherra
* Pentti Hakkarainen, suomalainen varhaiskasvatuksen professori
Eemeli Korpivaara

**Eemeli Korpivaara** (11. helmikuuta 1883 Elimäki – 22. marraskuuta 1933 Helsinki) oli suomalainen sotaylituomari ja korkeimman oikeuden oikeusneuvos.

Korpivaaran vanhemmat olivat kauppias Viktor Knape ja Elisabet Suurtalo. Hän pääsi ylioppilaaksi Kotkan yhteiskoulusta 1903 ja suoritti Helsingin yliopistossa oikeustutkinnon 1909 ja ylemmän hallintotutkinnon 1910. Korpivaara sai varatuomarin arvon 1911.

Eemeli Korpivaara oli Oulun kaupunginviskaalina 1912–1913, Viipurin hovioikeudessa eri viroissa vuodesta 1913 alkaen muun muassa hovioikeuden asessorina 1916–1917, ylisotaoikeudessa lainoppineena jäsenenä 1919–1920 ja sotaylioikeudessa nuoremapana sotaylituomarina 1920–1928. Hän oli korkeimman oikeuden apujäsenenä 1928–1930 ja oikeusneuvoksena 1930. Viimeksi Korpivaara oli lainvalmistelukunnassa II jaoston nuorempana ja vanhempana jäsenenä. Hän toimi myös sotilaslainsäädännön ja kansainvälisen oikeuden opettajana Kadettikoulussa.

## Lähteet
Carl Grundfeldt

**Carl Adolf Fredrik Grundfeldt** (14. helmikuuta 1820 Vaasa – 17. helmikuuta 1883 Uusikaarlepyy) oli suomalainen kauppias ja liike-, kunnallis- ja valtiopäivämies.

Grundfeldtin äiti oli Fredrika Carolina Boberg ja puoliso Pauline Lybeck. Grundfeldt toimi ensin liikeapulaisena Porvoossa ja konttoristina Helsingissä. Uuteenkaarlepyyhyn hän muutti 1850 ja toimi siellä paitsi kauppiaana, myös laivanvarustajana, harjoittaen tuonti- ja vientikauppaa. Hän oli Ruotsin-Norjan ja Lyypekin varakonsuli, kaupungin raatimies ja Uudenkaarlepyyn edustaja porvarissäädyssä valtiopäivillä  1863–1864 ja 1867. Ensin mainituilla hän oli lakivaliokunnan varajäsen ja jälkimmäisillä laki- ja talousvaliokunnan varajäsen.

## Lähteet
Sigurd Christiansen

**Sigurd Wesley Christiansen** (17. marraskuuta 1891 Drammen, Norja – 23. lokakuuta 1947 Drammen, Norja) oli norjalainen kirjailija.

Christiansen käsittelee kirjoissaan pikkukaupunki- ja porvarisaiheita hyvin realistisesti, ja mukana on myös uskonnollisten kysymysten aiheuttamia ongelmia. Hän on kirjoittanut romaaneja, näytelmiä ja omaelämäkerrallisen trilogian.

## Lähteet
Stig Claesson

**Stig Claesson**, nimimerkki **Slas**, (1928 Tukholma, Ruotsi – 4. tammikuuta 2008) oli ruotsalainen kirjailija ja kuvittaja. Hänen esikoisteoksensa oli matkakirja *Berättelser från Europa* (1956), mutta varsinaisen maineensa hän loi novelleillaan Tukholman työläiskaupunginosista.

## Lähteet

## Aiheesta muualla
Claesson

**Claesson**, **Claësson** tai **Claeson** on muun muassa seuraavien ruotsalaisten henkilöiden sukunimi:

* Claes Claesson (1600-luvulla), maanmittari, insinööri ja karttojen laatija
* Göran Claeson (s. 1945), pikaluistelija ja olympiamitalisti
* Linnéa Claeson (s. 1992), käsipalloilija
* Emma Claesson (s. 1977), suunnistaja
* Fredrik Claesson (s. 1992), jääkiekkoilija
* Jonas Claesson (s. 1970), jääpalloilija
* Peter Claësson, myöh. **Klason** (1848–1937), kemisti
* Ludvig Claesson (s. 1996), jääkiekkoilija
* Michael Claesson (s. 1965), kenraali, Ruotsin puolustusvoimien komentaja
* Stig Claesson (1928–2008), kirjailija ja kuvittaja
* Viktor Claesson (s. 1992), jalkapalloilija
* Lena Claesson-Welsh (s. 1956), lääketieteen tohtori ja Uppsalan yliopiston lääketieteellisen biokemian professori.
Solveig Christov

**Solveig Christov**, oik. **Christophersen**, (1918 Drammen, Norja – 1984) oli norjalainen kirjailija. Hän on kirjoittanut teoksissaan eroottisista ristiriidoista, avioliitto-ongelmista, rakkaudenkaupuustaa sekä syyllisyyden- ja velvollisuudentunteista. Yleisradio on esittänyt hänen kuunnelmiaan.

Toini Havun suomentama novelli "Paratiisikala" sisältyy antologiaan *27 pohjoismaista kertojaa* (Tammi 1964).

## Lähteet
Sophus Claussen

**Sophus Claussen** (1865 Langeland, Tanska – 1931 Gentofte, Tanska) oli tanskalainen kirjailija ja toimittaja. Hänen esikoisrunokokoelmansa, naturalistinen *Naturbørn*, ilmestyi 1887, mutta 1890-luvulla hän edusti symbolismia, jonka pohjoismaisia johtohahmoja hän oli. Hän kirjoitti myös matkakertomuksia ja esseitä.

Aale Tynni on suomentanut Claussenin runon "Hedelmätarhassa", ja se on julkaistu antologiassa *[[Tuhat laulujen vuotta]]* (WSOY 1957, 1974 ja 2004).

## Lähteet

## Aiheesta muualla
Lars-Göran Petrov

**Lars-Göran Petrov** (17. helmikuuta 1972 – 7. maaliskuuta 2021) oli ruotsalaisen death metal -yhtye Entombedin laulaja kaikilla yhtyeen studioalbumeilla lukuun ottamatta vuonna 1992 julkaistua *Clandestine*-albumia. Petrov menehtyi maaliskuun alussa vuonna 2021 sappitiehytsyöpään.

## Lähteet
Fausta Cialente

**Fausta Cialente** (1898 Cagliari, Italia – 1994) oli italialainen kirjailija ja vastarintaliikkeen jäsen. Hän toimi myös lehtialalla. Cialenten upseeri-isän työn vuoksi perhe muutti usein. Cialente kuvaa tätä elämää romaanissa *Le quattro ragazze Wiselberger*, josta hän sai Strega-palkinnon. Naimisiin mentyään hän muutti Egyptiin Aleksandriaan. Monien romaanien tapahtumapaikka on juuri Aleksandria.

## Lähteet
Petter Johan Hämäläinen

**Petter Johan Hämäläinen** (26. marraskuuta 1821 Kuopio – 23. syyskuuta 1877 Käkisalmi) oli suomalainen kauppias ja valtiopäivämies.

Hämäläisen vanhemmat olivat työmies Erik Hämäläinen ja Eva Stina Korhonen. Hämäläinen muutti Savonlinnasta Käkisalmelle 1846 ja piti siellä ja Impilahdella kauppaa, samoin kuin harjoitti rahtiliikennettä Laatokalla. Käkisalmessa Hämäläinen kuului kaupungin vanhimpiin ja toimi joskus väliaikaisena kunnallisraatimiehenä. Hän oli porvarissäädyssä Käkisalmen edustaja valtiopäivillä  1863–1864.

## Lähteet
Rotaract

**Rotaract** alkoi alun perin Rotary International -nuoriso-ohjelmana vuonna 1968 Charlotte North Rotary Clubilla Charlottessa, Pohjois-Carolinassa Yhdysvalloissa. Siitä on kasvanut merkittävä organisaatio, johon kuuluu yli 11&nbsp;000 klubia ympäri maailmaa ja noin 250&nbsp;000 jäsentä yli 180 maassa. Suomessa on 11 rotaract-klubia, pääasiassa yliopistokaupungeissa. Se on nuorten yli 18-vuotiaiden miesten ja naisten palvelu-, johtajuus-, ammatillinen ja yhteisöpalveluorganisaatio.

## Tavoitteet
Rotaract keskittyy nuorten aikuisten kehittämiseen johtajina yhteisöissään ja työpaikoillaan. Klubit ympäri maailmaa osallistuvat myös kansainvälisiin palveluprojekteihin maailmanlaajuisesti pyrkien tuomaan rauhaa ja kansainvälistä ymmärrystä maailmaan.

Rotaract tarkoittaa ”Rotary in Action”, vaikka nimi on alun perin peräisin Rotary Internationalin vuonna 1962 luomasta lukiotason ohjelmasta ”Rotary” ja ”Interact” (*International* + *Action*).

## Toiminta
Suurin osa Rotaract-aktiviteeteista tapahtuu klubitasolla. Rotaract-klubit pitävät henkilökohtaisia tai käytännössä, yleensä kahden viikon välein, virallisia kokouksia, joihin kuuluu puhujia, erikoisretkiä, sosiaalista toimintaa, keskusteluja tai vierailuja muihin klubeihin. Klubin jäsenet kokoontuvat määrättyinä päivinä palveluprojektityöhön, sosiaalisiin tapahtumiin tai ammatillisen / johtajuuden kehittämistyöpajoihin.

Saadakseen jäsenyyden mahdollisten jäsenten on oltava vähintään 18-vuotiaita, osoitettava sitoutuneensa Rotaractiin ja osoitettava, että heillä on hyvä maine yhteisössä.

Palveluihin kuuluvat klubipalvelu, yhteisöpalvelu, kansainvälinen palvelu ja ammatillinen kehitys. Rotaract Klubi toteuttaa useita projekteja jäsentensä kokonaiskehitykseen.

Vuonna 2019 Rotaract muuttui Rotary Internationalin ohjelmasta Rotary Internationalin jäsenyystyypiksi, mikä nosti sen aseman vastaavaksi Rotary-klubien kanssa. 1. heinäkuuta 2020 lähtien Rotaract-klubit voivat olla itsenäisiä klubeja tai Rotaract-klubit voivat sponsoroida niitä.

## Lähteet

## Aiheesta muualla
* 
*
Kellgren

**Kellgren** on muun muassa seuraavien henkilöiden sukunimi:

* Bona Kellgren (o.s. *Calonius*, 1801–1889), suomalainen laivanvarustaja
* Herman Kellgren (1822–1856), suomalainen kielitieteilijä, runoilija ja Helsingin yliopiston itämaisen kirjallisuuden professori
* Johan Henric Kellgren (1751–1795), ruotsalainen runoilija, kriitikko ja lehtimies
* Rurik Kellgren (1831–1899), suomalainen pankinjohtaja ja liike- ja valtiopäivämies, Bona Kellgrenin poika.

## Katso myös
* Kjellgren
Ferdinand Lemström

**Frans Fredrik Ferdinand Lemström** (26. syyskuuta 1824 Asikkala – 8. kesäkuuta 1882 Heinola) oli suomalainen kauppias ja valtiopäivämies.

Lemströmin vanhemmat olivat vänrikki Carl Fredrik Lemström ja Sofia Lovisa Borgenström. Lemström muutti Asikkalasta ensin 1828 Elimäelle ja sieltä 1851 Heinolaan, jossa hän toimi kauppiaana. Hän oli porvarissäädyssä Heinolan edustaja valtiopäivillä  1863–1864.

## Lähteet
Leopoldo Alas

**Leopoldo Alas y Ureña**, kirjailijanimi **Clarín**, (1852 Zamora, Espanja – 1901 Oviedo, Espanja) oli espanjalainen kirjailija ja kirjallisuuskriitikko. Hän oli vuodesta 1883 Oviedon yliopiston roomalaisen oikeuden professori.

## Lähteet

## Aiheesta muualla
Rurik Kellgren

**Rurik Teodor Kellgren** (21. tammikuuta 1831 Kuopio – 1. huhtikuuta 1899 Kuopio) oli suomalainen pankinjohtaja ja liike- ja valtiopäivämies.

Kellgrenin vanhemmat olivat apteekkari, liikemies Johan August Kellgren ja Bona Calonius. Professori Herman Kellgren oli Rurik Kellgrenin velipuoli. Rurik Kellgren opiskeli Viipurin lukiossa ja Kuopion lukiossa ja tuli ylioppilaaksi Helsingissä 1851. Hän toimi Kuopiossa isänsä jälkeen liikemiehenä, samoin kuin hoiti Yhdyspankin Kuopion konttoria vuoteen 1872. Metsäliikettä Jyväskylän ympäristössä hoidettuaan hän palasi Kuopioon 1890-luvun alussa. Kellgren oli porvarissäädyssä Kuopion kaupungin edustaja valtiopäivillä  1863–1864, joilla hän oli lakivaliokunnan jäsen.

## Lähteet
Aimo Ilmarinen

**Aimo August Ilmarinen**, sukunimi vuoteen 1906 *Fabritius* (23. helmikuuta 1870 Ruskeala – 2. joulukuuta 1953 Asikkala) oli suomalainen toimittaja ja maanviljelijä.

Aimo Ilmarisen vanhemmat olivat tehtaanhoitaja Gustaf Vilhelm Fabritius ja Augusta Sofia Holmström. Hän kävi viisi luokkaa Joensuun ja Viipurin lyseoita sekä vuosina 1888–1890 maanviljelyskoulun ja karjahoito- ja meijerikoulun kurssit Liperin Siikasalmella.

Ilmarinen siirtyi 1895 Helsinkiin ja oli oikolukijana, reportterina ja apulaistoimitussihteerinä Päivälehdessä ja Helsingin Sanomissa 1895–1906. Hän oli Suomalainen Kansa-lehden toimitussihteerinä 1907, Maatalous-lehden, Hevoshoitolehden ja Karjanhoitolehden toimittajana 1907–1924 sekä Hevostalouslehden toimittajana ja kustantajana 1924–1939. Ilmarinen oli myös Maatalousseurojen keskusliiton tiliosastolla konsulttina ja Maan taloudenhoitajana 1925–1940. Hän toimi myös itse maanviljelijänä 1891–1895 ja uudelleen vuodesta 1919 alkaen hankittuaan pienen maatilan Asikkalasta.

Ilmarinen oli vuoodesta 1911 agronomien hautausapurenkaan sihteerinä ja rahastonhoitajana. Hän toimi myös Pellervon, Hankkijan ja Keskuskunnan y.m.  yleiskokousten pikakirjoittajana monien vuosien aikana ja oli myös suomentajana.

Aimo Ilmarinen oli naimisissa vuodesta 1892 opettaja Olga Reijosen kanssa. Heillä oli viisi lasta.
__NOTOC__
## Julkaisuja
* *Ohjeita maamiesseurojen ja naisosastojen kirjanpitäjille*. Maatalousseurojen keskusliiton julkaisuja n:o 221. Helsinki 1935

## Suomennoksia
* Nils Hansson : *Nautakarjan oikea ruokinta ja hoito: Ruot. Kuninkaallisen maanviljelysakatemia 1:sen palkinnon saavuttanut kilpakirjoitus*. Maamiehen käsikirjasto 11. WSOY 1908
* Joh. L. Hirsch : *Sianhoito ja silavantuotanto pikku-tiloilla*; mukaellen suomensi Aimo Ilmarinen. Maamiehen käsikirjasto 12. WSOY 1909
* Gösta Grotenfelt : *Suomen vuohikirja: lyhyt opas*. WSOY 1922

## Lähteet

## Aiheesta muualla
* Yle Arkisto: Sanomalehtimies jo vuodesta 1895 - Aimo Ilmarinen muistelee, haastattelijana toimittaja Oke Jokinen vuonna 1952
Theodor Lindroth

**Fabian Theodor Lindroth** (16. tammikuuta 1829 Uusikaupunki – 1. tammikuuta 1908 Uusikaupunki) oli suomalainen kauppias ja kunnallis- ja valtiopäivämies.

Lindrothin vanhemmat olivat kauppias Gabriel Lindroth ja Sara Emerentia Brander. Lindroth oli kauppias Uudessakaupungissa, joka harjoitti tuonti- ja vientitoimintaa, mutta kuului myös kaupungin vanhimpiin ja oli kaupungin valtuusmies ja valtuusmiesten puheenjohtaja. Lindroth oli Uudenkaupungin edustaja porvarissäädyssä valtiopäivillä  1863–1864.

## Lähteet
Anders Johan Molander

**Anders Johan Molander** (4. lokakuuta 1807 Hirvensalmi – 13. maaliskuuta 1873 Mikkeli) oli suomalainen kauppias ja valtiopäivämies.

Molanderin isä oli Johan Wilhelm Molander. Anders Johan Molander muutti 1825 kauppa-apulaiseksi Loviisaan ja sieltä 1841 Mikkeliin, jonne hän perusti oman kauppaliikkeen. Hän kuului Mikkelissä kaupungin vanhimpiin. Molander oli Mikkelin edustaja porvarissäädyssä valtiopäivillä  1863–1864.

## Lähteet
Carl W. Savander

**Carl Wilhelm Savander** (21. tammikuuta 1822 Lappeenranta – 23. toukokuuta 1895 Lappeenranta) oli suomalainen kauppias ja virka- ja valtiopäivämies.

Savanderin vanhemmat olivat kauppaneuvos Carl Savander ja Sofia Holitzius. Savander kävi lyseota Helsingissä, mutta tuli jo nuorena isänsä liikkeeseen töihin ja sittemmin osakkaaksi. Liikkeen mentyä vararikkoon Savanderista tuli 1872 asemapäällikkö Parkalaan ja Valkeasaareen, jossa hän toimi myös Suomen tullilaitoksen asiamiehenä vuoteen 1892. Sieltä hän muutti takaisin Lappeenrantaan. Savander oli Lappeenrannan edustaja porvarissäädyssä valtiopäivillä  1863–1864.

## Lähteet
X31

**X31** on Bombardierin valmistama moottorivaunujuna. Junayksiköitä on yhteensä 111 kappaletta.

## Aiheesta muualla
Rafał Brzozowski

**Rafał Brzozowski** (s. 8. kesäkuuta 1981 Varsova, Puola), on puolalainen laulaja ja juontaja. Hän aloitti uransa osallistuessaan *The Voice of Poland* -kilpailun ensimmäiselle tuotantokaudelle. Vuonna 2017 hän sijoittui toiseksi Puolan euroviisukarsinnoissa kappaleella "Sky Over Europe".

Hän juonsi myös vuoden 2020 lasten Euroviisut yhdessä Ida Nowakowska-Herndonin ja Małgorzata Tomaszewskan kanssa. Brzozowski edusti Puolaa kappaleella "The Ride" vuoden 2021 Eurovision laulukilpailussa Rotterdamissa. Hän kilpaili toisessa semifinaalissa, jossa hän sijoittui neljänneksitoista ja täten karsiutui finaalista.

## Diskografia
### Studioalbumit

### EP-levyt

### Singlet

## Lähteet
John Cleland

**John Cleland** (1709 Lontoo, Englanti – 1789 Lontoo, Englanti) oli englantilainen kirjailija. Hän oli Smyrnassa konsulina ja toimi Intiassa Bombayssa Itä-Intian kauppakomppaniassa. Jäätyään rahattomaksi hän oli hankalassa tilanteessa ja kirjoitti siksi kirjan *[[Fanny Hill]]*. Kirja aiheutti hänelle ongelmia, mutta loppujen lopuksi hän sai eläkkeen, mikä edellytti kuitenkin, että hän keskittyisi vastedes laadukkaampaan kirjoittamiseen. Hän kirjoitti näytelmiä ja kirjoituksia sanomalehdille, eri nimimerkeillä lähinnä *Public Advertiser* -nimiseen julkaisuun. Hän harrasti kielentutkimusta ja kirjoitti muun muassa teoksen *The Way to Things by Words and to Words by Things*.

## Suomennettu teos
* *Fanny Hill – erään ilotytön muistelmat* (*Fanny Hill, memoirs of a woman of pleasure*), suom. H. Suikkanen, Finnbooks 1965
* *Fanny Hill: ilotytön muistelmat* (*Fanny Hill*), suom. Erkki Suikkola, Otava 1969
** sama suomennos julkaistu myös nimellä *Fanny Hill: kurtisaanin muistelmat*, Suuri Suomalainen Kirjakerho 1984  

## Lähteet

## Aiheesta muualla
*
Kauniaisten terveysasema

**Kauniaisten terveysasema** on Kauniaisten kaupungissa toimiva  terveysasema. Terveysaseman yhteydessä toimii Huslabin laboratorio.

Terveysasema palvelee normaalisti arkipäivisin kello 8-16. Terveysaseman ollessa suljettuna kiireellisestä hoitoa tarjoa ympärivuorokautisesti Jorvin sairaalan yhteispäivystys (Jorvin sairaala, Päivystysrakennus, Turuntie 150, Espoo). Valittavissa ovat myös Haartmanin, Malmin ja Peijaksen terveyskeskuspäivystykset. Alle 16-vuotiaiden lasten ja nuorten päivystyspalvelua tarjotaan Uudessa lastensairaalassa (Stenbäckinkatu 9, Helsinki).
 
## Lähteet

## Aiheesta muualla
* Kauniaisten terveysaseman sijainti: Asematie 19 (kartat.kauniainen.fi)
*Rokotteita ei vielä saatu Kauniaisiin (5.1.2021) (kaunisgrani.fi)
Bente Clod

**Bente Clod** (s. 1946 Fredriksberg, Tanska) on tanskalainen kirjailija. Hän kuuluu tanskalaisen naisliikkeen keskeisiin vaikuttajiin. Hänen esikoisteoksensa on omaelämäkerrallinen *Välirikko* (*Brud*, 1977).

## Suomennettu teos
* *Välirikko: erään kehityksen kuvaus* (*Brud*), suom. Senta Teräsalmi, Helsinki: Kirjayhtymä 1980  

## Lähteet
Nemi

**Nemi** voi tarkoittaa seuraavia:
* Nemi, kaupunki Italian Latiumissa
* Nemijärvi (*Lago di Nemi*), järvi Italian Latiumissa
* Nemi, sarjakuva
* nemi, austronesialainen kieli.

## Katso myös
* Nemijärven laivat
Salomon Jacob Cohen

**Salomon Jacob Cohen**, **Salom ben Jakob Cohen** (1772 – 1845) oli alkujaan puolanjuutalainen kirjailija, joka myöhemmin vaikutti Saksassa. Hän muutti Berliiniin 17-vuotiaana.

Cohen julkaisi 1799 hepreankielisen teoksen *Mishle Agur*, jossa on runomuotoisia satuja ja sananlaskuja. Hän kirjoitti myös Raamatusta aiheensa saaneita näytelmiä. Perustamansa lehden *Bikkurej ha-ittim* avulla hän edisti heprean kielen nousua kirjakieleksi saksalaisella kielialueella.

## Huomautuksia

## Lähteet

## Aiheesta muualla
Lasanen

**Lasanen** on sukunimi, joka on muun muassa seuraavilla suomalaisilla henkilöillä:

*Otto Lasanen (1891–1958), kreikkalais-roomalaisen tyylin painija, olympiamitalisti ja urheiluvaikuttaja
*Pentti Lasanen (1936–2021), säveltäjä, sovittaja ja jazzmuusikko
Hammasnokkakyyhky

**Hammasnokkakyyhky** (*Didunculus strigirostris*) on kyyhkyihin kuuluva lintulaji. Lajia tavataan uhanalaisena Samoalta.

## Koko ja ulkonäkö
Hammasnokkakyyhky voi kasvaa 31&ndash;34 cm pitkäksi ja on ruumiinrakenteeltaan tukevahko. Sukupuolet muistuttavat toisiaan ulkonäöltään. Hammasnokkakyyhkyn pää, selkä, rinta ja vatsa ovat väriltään tumman vihertävän siniset, lähes mustat. Linnun siivet ja lyhyt pyrst ovat väriltään punaruskeat. Hammasnokkakyyhkyn nokka on suuri, tukeva ja koukkupäinen. Nokan alapuoliskossa on kolme terävää "hammasta", joiden perusteella laji on saanut nimensä. 

## Levinneisyys ja elinympäristö
Hammasnokkakyyhkyä tavataan Samoalta Upolun ja Savai’in saarilta. Lajin elinympäristöä ovat koskemattomat metsät. Se liikkuu yleensä ryhminä joissa on muutamasta linnusta aina muutamaan kymmeneen lintuun. Hammanokkakyyhkyn ravintoa ovat pääasiallisesti *[[Dysoxylum]]*-suvun puiden hedelmät, mutta se syö myös muita hedelmiä. Pesänsä laji rakentaa puuhun.

Hammasnokkakyyhky luokitellaan äärimmäisen uhanalaiseksi ja kannan kooksi arvioidaan 70&ndash;400 yksilöä. Suurimmat uhat lajille ovat elinympäristön häviäminen teiden rakentamisen vuoksi, metsästys ja hammasnokkakyyhkyjä pyydystävät vieraslajit kuten rotat ja villiintyneet kissat.

## Lähteet
Karkkilan terveysasema

**Karkkilan terveysasema** on länsiuusimaalaisen Karkkilan kaupungissa toimiva julkisen palvelun terveysasema. Sen palveluista vastaa Karkkilan ja Vihdin yhteisesti omistama Perusturvakuntayhtymä Karviainen. Terveysaseman yhteydessä toimii Huslabin laboratorio. 

Terveysasema palvelee arkisin kello 8-16.

Kiireellisestä terveyskeskuspäivystystä tarjotaan virka-ajan ulkopuolella Lohjan sairaalan yhteispäivystyksessä (Sairaalatie 8, B-ovi, Lohja). Ennen yhteispäivystykseen saapumista tulisi soittaa Päivystysavun palvelunumeroon (116 117), hätätilanteissa luonnollisesti yleiseen hätänumeroon (112). 
 
## Lähteet

## Aiheesta muualla
*Perusturvakuntayhtymä Karviainen: Karkkilan terveysasema (suomi.fi)
*Keke Asposalo (12.4.2017) Karkkilan terveysaseman peruskorjauksen ensimmäinen vaihe valmis  (karkkilalainen.fi)
Ria Karjalainen

**Ria Karjalainen** (s. 1. maaliskuuta 2002) on suomalainen jalkapalloilija, pelipaikaltaan hyökkääjä. Hän edustaa Kansallisen Liigan Helsingin Palloseuraa. Aiemmin hän edusti liigassa Helsingin Jalkapalloklubia. Hän siirtyi sinne lokakuussa 2020 HFA Märskystä, jossa hän pelasi C15-poikien Kakkosta. Karjalaisen kasvattajaseura on Nummelan Palloseura.

Karjalainen pelasi ensimmäisen ottelunsa Kansallisessa Liigassa 8. marraskuuta 2020 Jyväskylän Pallokerhoa vastaan ja teki maalin. Naisten Suomen Cupin 6. helmikuuta 2021 pelatussa ottelussa HJK – FC KTP hän teki kahdeksan maalia. Liigassa hän pelasi 23 ottelua ja teki niissä yhdeksän maalia kaudella 2021. Seuraavalla kaudella hän pelasi 18 liigaottelua ja teki niissä kymmenen maalia, millä hän oli joukkueensa toiseksi paras ja koko liigan kahdeksanneksi paras maalintekijä. Kaudella 2023 Karjalainen pelasi HJK:n joukkueessa 18 liigaottelua ja teki niissä kolme maalia. Hän saavutti SM-hopeaa kausilla 2022 ja 2023. Kaudella 2024 Karjalainen pelasi Helsingin Palloseurassa 24 liigaottelua ja teki niissä 12 maalia, millä hän oli joukkueensa paras maalintekijä ja koko liigan maalintekijätilastossa jaetulla neljännellä sijalla. Hän saavutti HPS:n joukkueessa SM-pronssia.

Karjalainen on edustanut Suomea alle 17-, alle 19- ja alle 23-vuotiaiden tyttöjen maajoukkueissa.

## Lähteet
Carl Wilhelm Ignatius Sundman

**Carl Wilhelm Ignatius Sundman** (17. joulukuuta 1810 Helsinki – 14. toukokuuta 1889 Helsinki) oli suomalainen kauppaneuvos (1856), laivanvarustaja ja valtiopäivämies.

Sundmanin vanhemmat olivat kauppias, merikapteeni Gustaf Wilhelm Sundman ja Kristina Lovisa Lindfors ja puoliso 1839–1861 Maria Anna Berger. Konsuli, kirjailija ja taiteilija Gösta Sundman oli hänen adoptiolapsensa. Sundman opiskeli kaupallista alaa ulkomailla, palaten Suomeen 1830-luvulla. Porvarioikeudet Helsingissä hän sai 1836 ja harjoitti varsinkin varustamo- ja puutavaraliiketoimintaa. Sundman toimi 1847–1858 johtajana Ullanlinnassa sijainneessa laivaveistämöyhtiössä, mutta oli osakas myös rautaruukeissa ja valaanpyyntiyhtiössä ja perusti 1848 Suomen ensimmäisen tapettitehtaan Helsinkiin.

Sundman omisti useita laivoja ja oli osakkaana laivayhtiöissä. Hän oli Ranskan konsuli ja Ruotsin-Norjan varakonsuli. Helsingin kaupunginvanhimpien jäsen Sundmanista tuli 1842 ja hän toimi myös kaupunginvanhimpien puheenjohtajana. Sundman oli Helsingin kaupunginvaltuuston jäsen 1875–1886 ja Helsingin Pörssin ensimmäisen johtokunnan jäsen syksystä 1862.

Sundman oli Helsingin edustaja porvarissäädyssä valtiopäivillä  1863–1864. Hän oli valtiopäivillä valitsijamies ja suostunta- ja säädyn yksityisen valitusvaliokunnan jäsen. Sundman valittiin myös valtiopäiville 1872 Helsingin edustajaksi, mutta hän kieltäytyi tehtävästä ikäänsä vedoten.

## Lähteet
Stefan Träskelin

**Stefan Träskelin** (28. marraskuuta 1799 Porvoo – 22. tammikuuta 1868 Turku) oli suomalainen muurarien vanhin ja valtiopäivämies.

Träskelinin vanhemmat olivat Matts Träskelin ja Maria Antintytär ja puolisot Magdalena Träskelin ja Sofia Christina Träskelin. Stefan Träskelin oli muurarinopissa Helsingissä 1820–1822 ja muutti sitten Ouluun, jossa hänestä tuli muurarimestari. Turkuun 1829 muutettuaan Träskelin kohosi ammattikuntansa vanhimmaksi. Hänet valittiin kaupunginvanhimmaksi ja hänellä oli myös useita muita luottamustehtäviä. Turun vapaapalokunnan osastopäälliköksi hän tuli 1840. Käsityöläisyhdistyksen eläkerahastoon Träskelin lahjoitti huomattavan summan. Hän oli Turun edustaja porvarissäädyssä valtiopäivillä  1863–1864, kun apteekkari Erik Julin kieltäytyi tehtävästä. Valtiopäivillä Träskelin oli talous- ja säätytalovaliokuntien jäsen.

## Lähteet
Ivy Compton-Burnett

**Ivy Compton-Burnett** (1892 Pinner, Middlesex, Britannia – 1968 Lontoo, Britannia) oli brittiläinen kirjailija.

Compton-Burnett opiskeli klassisia kieliä Lontoon yliopistossa. Hänen esikoisromaaninsa *Dolores* ilmestyi 1911. Vuonna 1925 ilmestynyt toinen kirja *Pastors and Masters* on ensimmäinen lukuisista myöhäisviktoriaanisen ja edvardiaanisen kauden keski- ja yläluokkaista elämää kuvaavista kirjoista.

## Lähteet
Samuel Johan Vesander

**Samuel Johan Vesander (Wesander)** (9. maaliskuuta 1822 Rauma – 26. huhtikuuta 1875 Rauma) oli suomalainen kauppias, liikemies, laivanvarustaja ja valtiopäivämies.

Vesanderin vanhemmat olivat kultaseppä Samuel Wesander ja Sofia Vesterling. Vesander oli kauppias, mutta myös laivanvarustaja ja sahojen omistaja. Hän oli Rauman edustaja porvarissäädyssä valtiopäivillä  1863–1864. Vesander oli valtiopäivillä talousvaliokunnan varajäsen.

## Lähteet
Merja Hilanne

**Merja Hilanne** (myöh. **Teljo**; 9. maaliskuuta 1963 Oulu – 2021) oli suomalainen koripalloilija.

Hilanne pelasi Suomen naisten maajoukkueessa vuoden 1987 EM-kilpailuissa ja yhteensä 43 maaottelussa. Hilanne edusti naisten SM-sarjassa vuosina 1980–1991 Karhun Poikia ja yhden kauden ajan Pussihukkia saavuttaen yhteensä kuusi himmeämpää SM-mitalia ja kuusi Suomen cupin finaalipaikkaa joista kaksi cup-mestaruutta.

## Elämä ja urheilu-ura
### Seurajoukkueet

Hilanne pelasi naisten SM-sarjassa 11 kautta vuosina 1980–1991. Hän edusti kasvattajaseuraansa Karhun Poikia paitsi kauden 1987–1988 ajan Pussihukkia. Hänen pistekeskiarvonsa oli joka kaudella päälle 11,0:n ja parhaimmillaan kaudella 1983–1984, jolloin hän oli koko sarjan toiseksi paras pisteidentekijä 24,1 pisteen keskiarvolla. Hilanne saavutti naisten SM-sarjasta kaksi hopea- ja neljä pronssimitalia. Suomen cup-mestaruuden Hilanne voitti KaPo:ssa vuosina 1980 ja 1990, minkä lisäksi KaPo jäi hänen aikanaan neljästi cup-hopealle.

### Maajoukkue

Hilanne pelasi Suomen maajoukkueessa vuosina 1981–1987 43 ottelua 3,1 pisteen keskiarvolla. Naisten maajoukkueen piste-ennätyksensä, 13 pistettä, hän teki valmistavissa maaotteluissa vuonna 1981 Unkaria ja vuonna 1985 Romaniaa vastaan. Hilanne kuului Suomen kokoonpanoon Espanjan EM-kilpailuissa 1987, missä Suomi sijoittui 12:nneksi eli viimeiseksi. Suomen U18-maajoukkuetta Hilanne edusti ikäluokan vuoden 1981 EM-kilpailuissa, missä Suomi oli kahdeksas. Hän pelasi myös vuoden 1987 universiadeissa.

## Muuta

Hilanne oli pituudestaan huolimatta ulkopelaaja ja hyvä kolmen pisteen korien heittäjä, joka hyötyi kolmen pisteen viivan tultua käyttöön pelikentillä 1980-luvun alussa. Hän heitti yksittäisessä ottelussa parhaimmillaan kymmenen kolmen pisteen koria. Hänen pituus–pelipaikka-yhdistelmänsä aiheutti vastustajille usein match-up-ongelmia. Hilanne kuoli 57-vuotiaana vuonna 2021 sairastettuaan pitkään.

## Saavutukset
* Naisten EM-kilpailuissa 1987
* U18-EM-kilpailuissa 1981 (Suomi kahdeksas)
* SM-hopeaa 1986, 1987, 1988 ja 1990
* SM-pronssia 1981, 1982, 1985 ja 1991
* Suomen cup-mestaruus 1980 ja 1990
* Suomen cupin hopeaa 1978, 1981, 1986 ja 1988

## Lähteet
### Verkkosivustot
* Merja Hilanne Suomen Koripalloliitto
* Maajoukkuetilastot Suomen Koripalloliitto

### Viitteet
Marlies Rostock

**Marlies Rostock** (s. 20. huhtikuuta 1960 Klingenthal) on uransa päättänyt saksalainen maastohiihtäjä. Hän edusti Saksan demokraattista tasavaltaa ja seuratasolla kotikaupunkinsa seuraa SC Dynamo Rostockia. Rostock voitti hopeaa DDR:n naisten 4x5 kilometrin viestissä vuoden 1978 hiihdon MM-kilpailuissa Lahdessa sekä kultaa vuoden 1980 talviolympialaisissa Yhdysvaltain Lake Placidissa. Olympialaisissa Rostock osallistui myös 5 ja 10 kilometrin henkilökohtaisiin kilpailuihin, jossa tuloksena olivat 9. ja 7. sijat.

Rostock oli jonkin aikaa naimisissa itä-saksalaisen yhdistetyn kilpailijan Uwe Dotzauerin kanssa. Pariskunnan erottua ja Rostockin jo lopetettua aktiiviuransa hän avioitui uudelleen Vogtland Philharmonic Greiz Reichenbach -sinfoniaorkesterin johtajan Stefan Fraasin kanssa.

Vuonna 1980 Rostockille myönnettiin DDR:n hopeinen *Isänmaallinen ansiomitali* (Vaterländischer Verdienstorden - VVO).

## Lähteet
Tinka Dineva

**Tinka Dineva** (, 17. kesäkuuta 1941 – 1. helmikuuta 2021) oli bulgarialainen koripalloilija.

Dineva saavutti Bulgarian naisten maajoukkueessa MM-pronssia Perussa 1964 ja EM-hopeaa Unkarissa 1964. Hän pelasi myös Romanian EM-kilpailuissa 1966, missä Bulgaria sijoittui seitsemänneksi. Seuratasolla Dineva edusti Slavia Sofiaa jossa voitti viisi Bulgarian mestaruutta, kolme Bulgarian cup-mestaruutta ja kuusi himmeämpää mitalia maan pääsarjasta. Dineva kuoli 79-vuotiaana 1. helmikuuta 2021.

## Lähteet
Nummen Säästöpankki

**Nummen Säästöpankki** oli vuonna 1875 perustettu säästöpankki Nummella, Uudellamaalla. Pankin pääkonttori sijaitsi Nummella Oinolan kylässä keltaisessa säästöpankin talossa, kunnes se sulautettiin Länsi-Uudenmaan Säästöpankkiin vuonna 1991. Säästöpankin talo on yhä jäljellä Oinolassa ja kuuluu osaksi Nummen valtakunnallisesti merkittävää kulttuuriympäristöä. 

Nummen säästöpankin talletuskanta ennen pankin sulautumista Länsi-Uudenmaan Säästöpankkiin oli 79,1 miljoonaa markkaa (1990).

## Historia
10. maaliskuuta 1872 Nummen kunnallislautakunta laati ehdotuksen Nummen Säästöpankin perustamiseksi. Perustamissääntö vahvistettiin Suomen senaatin toimesta 18. helmikuuta 1873, mutta itse perutstaminen venyi vuoteen 1875, sillä 400 markan kantarahaston merkitsijöiden löytäminen oli vaikeaa.

Nummen Säästöpankki avasi ovensa asiakkaille ensimmäistä kertaa 31. heinäkuuta 1875 Antsepän talossa Oinolassa, jossa pankin konttori toimi tuolloin. Antsepän talon jälkeen pankki toimi Oinolan kansakoululla, Nummen kunnanhuoneella, Nummen seuratalolla ja Nummen osuuskaupassa, kunnes pankin omat toimitilat valmistuivat Oinolaan vuonna 1928.

Vuoden 1907 alusta pankki oli avoinna kaksi kertaa kuukaudessa ja vuoden 1916 alusta jokaisen viikon lauantaina. Vasta elokuussa 1925 pankki oli avoinna joka arkipäivä. 

### Sivukonttorit
Tammikuussa 1965 Nummen Säätöpankin ensimmäinen sivukonttori avattiin Leppäkorpeen. Vuonna 1962 avattiin sivukonttori myös Saukkolaan. Länsi-Uudenmaan Säästöpankin alaisuudessa viimeinen Nummella sijainnut sivukonttori, Saukkolan konttori, laukkautettiin 2020.

## Nummen Säästöpankin johto

### Nummen Säästöpankin johtokunnan puheenjohtajat

Aikaisemmin johtokunnalle kuulunut pankin asioiden hoito siirtyi pankin hallitukselle ja isännistölle vuonna 1897.

### Nummen Säästöpankin isäntien puheenjohtajat

### Nummen Säästöpankin hallituksen puheenjohtajat

### Nummen Säästöpankin kamreerit ja toimitusjohtajat
Kamreerit on esitetty vuoteen 1947 ja toimitusjohtajat vuodesta 1947.

## Lähteet
The Ride

**The Ride** on puolalaisen laulajan Rafał Brzozowskin esittämä kappale, jolla hän edusti Puolaa vuoden 2021 Eurovision laulukilpailussa, Rotterdamissa.

Kappale kilpaili toisessa semifinaalissa, jossa se sijoittui neljänneksitoista ja täten karsiutui finaalista.

## Lähteet
Louis Meznarie

**Louis Meznarie** (14. tammikuuta 1930 Saintry-sur-Seine – 5. elokuuta 2020 Le Coudray-Montceaux) oli ranskalainen moottoripyörä- ja kilpa-autoteknikko ja joukkueen omistaja. Hän osallistui useisiin Le Mansin 24 tunnin ajoihin ja oli vuosina 1971–1983 Porschen virallinen moottori-asiantuntija. 

## Lähteet
Mariam Chabi Talata

**Mariam Chabi Talata** (myös **Mariam Chabi Talata Zime** tai **Mariam Chabi Talata Zimé Yérima**), (s. 7. heinäkuuta 1963 Bembéréké, Dahomey) on beniniläinen opettaja ja poliitikko. Vuoden 2021 Beninin presidetinvaalissa hänet valittiin Beninin varapresidentiksi.  

## Ura
Mariam Chabi Talata on lähtöisin Parakousta, jossa hän toimi aluksi alueneuvostossa vuosina 2008-2015 edustaen Union pour la démocratie et la solidarité (UDS) puoluetta. Sen jälkeen hän liittyi Soleil -liittoon toimien ryhmässä joka vastusti Boni Yayin Forces Cauris pour un Bénin émergent (FCBE) -puoluetta ja tuki vuoden 2016 presidentinvaalissa Patrice Talonia. Häntä on luonnehdittu ”talonistiksi”.

Mariam Chabi Talatalla on filosofian loppututkinto Abomey-Calavin yliopiston humanistisesta tiedekunnasta. Hän on opettanut filosofiaa ja toimi opettajana Beninin pohjoisosissa Natitingoussa vuodesta 1991 alkaen. Hän pätevöityi koulutarkastajaksi ja nimitettiin vuonna 2016 opetusministeriöön toisen asteen koulutuksen johtajaksi. 

Vuodesta 2019 hän on toiminut Beninin parlamentissa. Hänen asemansa maan aluepoliittisena tasapainottajana Etelä-Beninistä olevan Patrice Talonin kanssa on ollut merkittävä. Mariam Chabi Talatallan näkemyksen mukaan poliittisten puolueiden uudelleeryhmitys on lopettanut poliittiset paronit, jotka olivat usein miehiä ja jonka takia taitoja on alettu arvostamaan enemmän kuin puolueen jäsenkirjaa.  

Mariam Chabi Talata korosti Beninin presidentinvaalin rauhallista toimeenpanoa. Hän viittasi vaalikampanjassaan Beninin vuoden 2019 parlamenttivaalien tapahtumiin ja vetosi siihen, että ne eivät saisi toistua.

Mariam Chabi Talataa lähellä ovat myös koulutus ja naisten oikeudet. Hän haluaa muuttaa naisten oikeuksia ja parantaa heidän asemaansa, sekä puhua sen puolesta, että naiset saisivat enemmän tunnustusta ja kunnioitusta.

## Ehdokas
Mariam Chabi Talatasta on Beninin ensimmäinen varapresidentti. Varapresidentin virka määriteltiin ja perustettiin uudessa perustuslakimuutoksessa. Vaikka varapresidentin asema on pääasiassa nimellinen, se on strategisesti tärkeä. Varapresidentti toimii väliaikaisena virkakauden loppuun, jos presidentti kuolee tai tulee esteelliseksi.

Syksyllä 2025 Talata ilmoittautui ehdokkaaksi vuoden 2026 Beninin presidentinvaaleihin, jossa hän on varapresidenttiehdokas Romuald Wadagnin ehdokasparina.     

## Yksityiselämä
Mariam Chabi Talata on neljän lapsen äiti ja naimisissa beniniläisen maatalousinsinöörin kanssa.

## Lähteet
Lila Abu-Lughod

**Lila Abu-Lughod** (s. 1952) on palestiinalais-amerikkalainen antropologi. Hän on yhteiskuntatieteiden professori Columbian yliopiston antropologian laitoksella New Yorkissa. Hän on erikoistunut etnografiseen tutkimukseen arabimaailmassa. Hänen kirjansa käsittelevät muun muassa feminististä antropologiaa, median ja nationalismin suhdetta, sekä muistin politiikkaa.

## Varhainen elämä ja koulutus
Abu-Lughodin isä oli merkittävä palestiinalainen akateemikko Ibrahim Abu-Lughod. Hänen äitinsä, Janet Abu-Lughod, oli johtava yhdysvaltalainen kaupunkisosiologi. Abu-Lughod valmistui Carleton Collegesta vuonna 1974 ja väitteli tohtoriksi Harvardin yliopistosta vuonna 1984.

## Ura
Abu-Lughodin tutkimukset vallasta, sukupuolesta ja naisten oikeuksista Lähi-idässä pohjaavat pitkäaikaiseen etnografiseen tutkimukseen Egyptissä.

1970–1980-luvuilla hän asui kaksi vuotta Awlad 'Ali -beduiiniheimon parissa Egyptissä. Tämän kenttätyön pohjalta hän kirjoitti kaksi ensimmäistä teostaan *Veiled Sentiments: Honor and Poetry in a Bedouin Society* sekä *Writing Women's Worlds*.

Abu-Lughodin vuonna 2013 julkaistu kirja *Do Muslim Women need Saving?* käsitteli musliminaisista länsimaissa tuotettua kuvaa. Hänen mukaansa puhe pelastamista tarvitsevista, sorretuista musliminaisista oli liian yksinkertaistava. Kirja argumentoi, että yksin uskonnolla ei pystytä selittämään sukupuolten epätasa-arvoa islamilaisissa maissa. Uskontoa enemmän vaikuttavat köyhyyden ja autoritaarisuuden kaltaiset globaalit kysymykset.

## Henkilökohtainen elämä
Abu-Lughod on esittänyt tukensa Israelia boikotoivalle BDS-liikkeelle. 

## Lähteet
The Moon Is Rising

**The Moon Is Rising** on latvialaisen laulajan Samanta Tīnan esittämä kappale, jolla hän edusti Latviaa vuoden 2021 Eurovision laulukilpailussa, Rotterdamissa.

Kappale kilpaili toisessa semifinaalissa, jossa se sijoittui viimeiseksi.

## Lähteet
Voices (Tussen kappale)

**”Voices”** on kongolais-ruotsalaisen laulajan Tussen kappale, jolla hän voitti Melodifestivalenin 2021 ja edusti Ruotsia saman vuoden Eurovision laulukilpailussa Rotterdamissa.

Kappale kilpaili Euroviisujen finaalissa, jossa se sai 109 pistettä ja saavutti sijan 14.

## Lähteet
Vasili Smirnov

**Vasili Aleksandrovitš Smirnov** (, 13. tammikuuta 1905 Jaroslavlin läänin Sinitsynon kylä – 19. lokakuuta 1979 Moskova) oli venäläinen neuvostokirjailija.

Vasili Smirnov syntyi talonpoikaisperheeseen. Hän valmistui Rybinskin neuvostopuoluekoulusta vuonna 1924, liittyi kommunistiseen puolueeseen ja työskenteli nuorisoliitto- ja puoluetehtävissä.

Smirnovin romaani *Veljekset* (*Synovja*) ilmestyi vuonna 1940. Se kuvaa venäläisen maalaisnaisen kohtaloa Venäjän kansalaissodasta toisen viisivuotiskauden alkuun. Kirjailijan pääteos oli neliosainen romaani *Otkrytije mira* (”Maailman löytäminen”), jonka julkaisu kesti vuodesta 1947 vuoteen 1973. Smirnov työskenteli Neuvostoliiton kirjailijaliiton johtotehtävissä vuodesta 1954 ja *[[Družba narodov]]* -kirjallisuuslehden päätoimittajana vuosina 1959–1965.

## Suomennettu teos
* *Veljekset*. Suom. Elias Siippainen. Helsinki: Smia, 1945. 

## Lähteet
Pirjo Nuutila

**Pirjo Riitta Nuutila** (s. 19. kesäkuuta 1959 Mouhijärvi) on suomalainen lääkäri (LT) ja Turussa yliopistoyhteisön ja keskussairaalan yhteydessä toimivan valtakunnallisen PET-keskuksen aineenvaihduntatutkimuksen professori. Sivutoimisesti hän on Turun yliopistollisen keskussairaalan endokrinologian ylilääkäri. Turussa sijaitsevat PET-kuvantamislaitteet antavat tietoa kudosten toiminnasta, elimistön aineenvaihdunnasta ja lääkeaineiden käyttäytymisestä kudoksissa. Tämä mahdollistaa ratkaisujen löytämistä muun muassa tyypin 2 diabeteksen ehkäisyyn ja hoitoon sekä tyypin 1 diabeteksen tutkimiseen.

Nuutila tuli ylioppilaaksi Vammalan lukiosta vuonna 1978. Hän valmistui Turun yliopistosta lääkäriksi (LL 1984) ja lääketieteen tohtoriksi (1992). Hänen englanninkielinen artikkeliväitöskirjansa (1992) oli otsikoitu *Thyrotropin and thyroid hormones in evaluating thyroid function : with special reference to a decision support system*. Sisätautien erikoislääkäri (Turun yliopisto, 1992) ja endokrinologian erikoislääkäri (Helsingin yliopisto, 1999), diabeteksen hoidon erityispätevyys (1996). Ennen professuuriaan hän oli ollut Turun yliopiston kokeellisen sisätautiopin dosentti (1994–1998) ja sisätautiopin dosentti (1998–2005). 

Työurallaan Nuutila toimi sisätautiklinikan apulaislääkärinä (TYKS, 1986–1990), Turun yliopiston kliinisen laitoksen tutkimusassistenttina (1990), sisätautien klinikan erikoislääkärin sijainen (1992–1993), Suomen Akatemian nuorempana tutkijana (1993–1994, 1997–1998), endokrinologian apulaislääkärinä (HYKS 1994–1996) ja sisätautien apulaisopettajana (TY 1996–1998). Hän oli Turun yliopiston PET-keskuksessa työskentelevä professori vuodesta 1998 lähtien. Ensin Nuutila oli aineenvaihduntatutkimuksen määräaikainen professori (1998–2004) ja sitten sisätautiopin professori (2005-2010). Vuodesta 2010 hän on ollut aineenvaihduntatutkimuksen professori. Nuutila oli myös Turun yliopiston vararehtori (2010–2012). 

Tutkimustyössään Nuutila on keskittynyt aineenvaihdunta-, diabetes- ja endrokrinologiatutkimukseen positroniemissiotomografiaa apuna käyttäen.

Nuutilan tieteellinen tuotanto käsitti jo vuonna 2007 noin 180 tieteellistä alkuperäisjulkaisua diabeteksesta, insuliiniresistenssistä ja endokrinologisista sairauksista. Sittemmin tutkimusartikkeleita on kertynyt runsaasti lisää. Osa tutkimuksista on julkaistu tieteen arvostetuimmissa julkaisusarjoissa. Nuutilan haastatteluja ja kirjoituksia tavataan myös suuremman yleisön seuraamissa joukkoviestimissä.

Hänelle on myönnetty useita palkintoja, esimerkiksi skandinaavisen diabetes-tutkimusyhdistyksen Knud Lundbæk -palkinto (2010; arvoltaan 20&nbsp;000 NOK). Suomen Valkoisen Ruusun ritarikunnan I luokan ritarin arvon Nuutila sai vuonna 2009. Suomalaisen tiedeakatemian jäsen hän on ollut vuodesta 2019.

## Lähteet

## Aiheesta muualla
*Pirjo Nuutila. University of Turku, Turku PET Centre. MD, PhD., Professor  (researchgate.net)
*Publications by authors named "Pirjo Nuutila"  (pubfacts.com)
*pieni osa Pirjo Nuutilan julkaisuja Turun yliopiston converis-tutkimustietokannassa
Loreto Peralta

**Loreto Peralta Jacobson** (s. 9. kesäkuuta 2004 Miami, Florida Yhdysvallat) on yhdysvaltalainen näyttelijä, jolla on meksikolaisia sukujuuria. Hän puhuu sujuvasti sekä englantia että espanjaa. Hän on näytellyt muun muassa "Maggien" roolissa vuoden 2013 elokuvassa *Ei palautusoikeutta*.

## Elämä
Loreto Peraltan vanhemmat ovat Juan Carlos Peralta del Río ja Greta Jacobson. Hänen isoisänsä on miljardööri ja kiinteistömoguli Carlos Peralta. Peralta on ollut kiinnostunut näyttelemisestä viisivuotiaasta saakka. Vuonna 2012 tuottaja Eugenio Derbez ilmoitti Twitterissä etsivänsä nuorta näyttelijää tulevaan elokuvaan. Peraltan äiti lähetti vastaukseksi muutaman kuvan tytöstä, ja tämä vakuutti tuottajan. Peralta onkin saanut ensiroolinsa jälkeen useita yhteydenottoja eri ohjaajilta ja tuottajilta, hän ja hänen vanhempansa haluavat edetä tyttären uraa koskevissa asioissa rauhallisesti.

Häntä kiinnosti vuonna 2015 päästä mukaan *[[Poltergeist (elokuva)|Poltergeist]]*-elokuvan uuteen filmatisointiin mutta perääntyi, sillä hän ei halunnut saada pelottavan tytön mainetta. Vuonna 2018 sai ensi-illan hänen toinen merkittävä elokuvansa, *Pieni Merenneito*, jossa Peralta näytteli Elle-nimistä nuorta tyttöä.

## Filmografia

## Lähteet

## Aiheesta muualla

*
Sunidhi Chauhan

**Sunidhi Chauhan** (s. 14. elokuuta 1983 New Delhi) on intialainen laulaja. Hän on toiminut hindinkielisten elokuvien playback-laulajana, mutta hän on laulanut myös muilla intialaisilla kielillä. Hän on saanut useita palkintoja, kuten kolme Filmfare Awards -palkintoa.

## Palkinnot
* Filmfare Awards
** 2001: R. D. Burman -palkinto
** 2007: Paras naislaulaja – ”Beedi” (*[[Omkara]]*)
** 2011: Paras naislaulaja – ”Sheila Ki Jawani” (*[[Tees Maar Khan (vuoden 2010 elokuva)|Tees Maar Khan]]*)

* Global Indian Film Awards
** 2005: Paras naislaulaja – ”Dhoom Machale” (*[[Dhoom]]*)

* Global Indian Music Academy Awards
** 2011: Paras naislaulaja – ”Sheila Ki Jawani” (*[[Tees Maar Khan (vuoden 2010 elokuva)|Tees Maar Khan]]*)

* International Indian Film Academy Awards
** 2005: Paras naislaulaja – ”Dhoom Machale” (*[[Dhoom]]*)
** 2007: Paras naislaulaja – ”Beedi” (*[[Omkara]]*)

* Mirchi Music Awards
** 2012: Vuoden naisvokalisti – ”Ishq Sufiyana” (*[[The Dirty Picture]]*)

* Screen Awards
** 2005: Paras naislaulaja – ”Sajna Ve Sajna” (*[[Chameli]]*)
** 2007: Paras naislaulaja – ”Beedi” (*[[Omkara]]*)

* Star Guild Awards
** 2011: Paras naislaulaja – ”Sheila Ki Jawani” (*[[Tees Maar Khan (vuoden 2010 elokuva)|Tees Maar Khan]]*)

* Zee Cine Awards
** 2005: Paras naislaulaja – ”Dhoom Machale” (*[[Dhoom]]*)

## Lähteet

## Aiheesta muualla

*
Luettelo Apulannan kappaleista

Tämä on luettelo suomalaisen rock-yhtyeen Apulannan kappaleista.

## Kappaleluettelo

## Lähteet

* https://apulanta.fi/julkaisu/
Elias Koistinen

**Elias Koistinen** (s. 2004 Helsinki) on suomalainen lapsinäyttelijä. Hän on esiintynyt lukuisissa sarjoissa ja elokuvissa, muun muassa *[[Missä kuljimme kerran (elokuva)|Missä kuljimme kerran]]* (2011) *[[Maailma on valmis]]* (TV-sarja 2012), *[[Onneli ja Anneli (elokuva)|Onneli ja Anneli]]* (2014), *[[Onnelin ja Annelin talvi]]* (2015), *[[Lasten juhlat]] (2015), äiti* (2015), *[[Viraali (elokuva)|Viraali]]* (2017). sekä dokumentissa ''Valkoinen raivo'' sekä sarjassa ''Pientä laittoa'' (2019).

Perheen äiti Rebekka Järvi ja veli Aleksis Koistinen ovat elokuvista ja sarjarooleistaan tunnettuja näyttelijöitä.   

## Lähteet

* https://www.hs.fi/kotimaa/art-2000002774390.html (*HS sanomat lapsinäytteliä Elias Koistinen* *3.11.2014*). Viitattu 13.3.2021
* https://www.keskipohjanmaa.fi/uutinen/595563 20.12.2017 *Keskipohjanmaa 2.6.2020 Elias Koistinen.* Viitattu 13.3.2021

## Aiheesta muualla

* https://www.imdb.com/name/nm5664713/?ref_=fn_al_nm_1
* https://filmow.com/elias-koistinen-a540690/
Tusse

**Tousin Michael Chiza** (s. 1. tammikuuta 2002 Kongon demokraattinen tasavalta), tunnettu myös taiteilijanimellään **Tusse**, on kongolais-ruotsalainen laulaja. Hän edusti Ruotsia kappaleella ”Voices” vuoden 2021 Eurovision laulukilpailussa Rotterdamissa sijoittuen lopulta finaalissa 109 pisteellä sijalle 14.

Tusse syntyi Kongon demokraattisessa tasavallassa ja tuli Ruotsiin 8-vuotiaana tätinsä kanssa pakolaisena. Ruotsissa hän asui perheen luona Kullsbjörkenin kylässä, jossa hän on asunut vuodesta 2015 lähtien. Vuonna 2018 hän osallistui ruotsalaiseen *Talang 2018* -ohjelmaan, jonka lähetti TV4-televisiokanava. Ohjelmassa hän eteni semifinaaliin, jonka jälkeen hän tippui kilpailusta. Hän sai kehua semifinaali-esityksestään tuomari Bianca Wahlgren Ingrossolta. Tusse oli myös finalisti Ruotsin vuoden 2019 *Idol*-kilpailussa. Finaalissa hänen kanssaan kilpaili Freddie Liljegren. Tusse julistettiin lopulta voittajaksi.

Voittonsa jälkeen Tusse julkaisi kolme singleä. Kaksi hänen singleään, hän esitti Idol-kilpailussa: cover-version Whitney Houstonin kappaleesta "How Will I Know" (22. marraskuuta 2019), jonka hän esitti Top 12 -kilpailijana. Finalistina hän esitti toisen singlensä, nimittäin hänen versionsa kauden voittokappaleesta "Rain" (3. joulukuuta 2019). Hänen kolmas single on nimeltään "Innan du går". 

Tusse osallistui Ruotsin euroviisukarsintana toimivaan Melodifestivalen 2021 -kilpailuun kappaleella "Voices". Kilpailussa hän eteni suoraan finaaliin, joka järjestettiin 13. maaliskuuta 2021. Finaalissa hän voitti kilpailun 175 pisteellä.  

## Diskografia
### Singles

## Lähteet
Maronit

**Maronit** (myös *maroonit*) on Karibianmeren alueen paenneista orjista ja heidän jälkeläisistään käytetty nimitys.

Nimitys perustuu espanjankieliseen termiin *cimarrón*, joka puolestaan on peräisin tainonkielisestä sanasta. Sitä käytettiin alun perin Hispaniolan saarella vuoristoon karanneesta karjasta, mutta nimitys siirtyi tarkoittamaan espanjalaisilta siirtomaaherroilta karanneita intiaaneja ja myöhemmin paenneita afrikkalaisia orjia. Maronien jälkeläisiä asuu nykyään Jamaikalla, Surinamessa, Ranskan Guayanassa ja Belizessä.

Maronit asettuivat asumaan plantaasien lähistölle ja kaukaisille luoksepääsemättömille seuduille. He säilyttivät afrikkalaisia voodooperinteitä ja loivat uusia synkretistisiä uskontoja. Jamaikalla maroneiksi kutsutaan espanjalaisten brittiläisvalloituksen yhteydessä vuonna 1655 vapauttamia ja heihin myöhemmin liittyneitä orjia. Saarella käytiin vuosina 1720–1739 ensimmäinen maronisota, jonka tuloksena entiset orjat saivat kaksi itsehallinnollista aluetta Sinisillä vuorilla ja Cockpit Countryssa.

Jamaikan ja Hispaniolan lisäksi maroniryhmiä oli myös Pohjois- ja varsinkin Etelä-Amerikan mannermaalla. Yksi erikoisimmista ryhmistä olivat Floridaan paenneet seminolemaronit 1700- ja 1800-luvulla. Maroniyhteisöjä on nykyään varsinkin Surinamessa ja Ranskan Guayanassa, jossa heitä lasketaan olevan yhteensä 60&nbsp;000 henkeä. Surinamen maronit pakenivat hollantilaisten plantaasiviljelmiltä 1600- ja 1700-luvuilla ja solmivat rauhansopimuksia entisten isäntiensä ja ranskalaisten kanssa vuosina 1762 ja 1860. Surinamen maroneilla on erityisen rikas afrikkalaisperäinen kulttuuriperintö.

Aikaisemmin eristäytyneinä eläneet maroniyhteisöt ovat talouden ja matkailun vaikutuksesta länsimaalaistuneet. Yhdessä laajempien intiaanijärjestöjen kanssa he ovat kehittäneet valistusohjelmia kulttuurinsa ylläpitämiseksi ja tallentamiseksi.

## Lähteet